Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10., 90/11., 16/12., 86/12., 126/12., 94/13., 152/14., 7/17., 68/18., 98/19. i 64/20.) i članka 5. Pravilnika o načinu i postupku zapošljavanja u Osnovnoj školi Sv. Filip i Jakov (KLASA: 003-05/19-01/01, URBROJ: 2198-1-42-06-19-1), ravnateljica OŠ Sv. Filip i Jakov raspisuje

**N A T J E Č A J**

**za prijem radnika/ica na sljedeće radno mjesto**

* **DOMAR - LOŽAČ**, 1 izvršitelj/ica, 40 sati tjedno, **na određeno vrijeme**, zamjena za radnika koji se nalazi na roditeljskom dopustu

**Uvjeti:** Prema Zakonu o odgoju i obrazovanju u osnovnoj i srednjoj školi.

**Uz vlastoručno potpisanu prijavu kandidati su dužni priložiti:**

* životopis
* presliku dokaza o stečenoj stručnoj spremi (uvjet za domara ložača je završena srednja škola tehničke struke)
* uvjerenje o osposobljenosti za rukovatelja centralnog grijanja odnosno ložača centralnog grijanja
* dokaz o radnom iskustvu od najmanje godinu dana na poslovima rukovatelja centralnog grijanja odnosno ložača centralnog grijanja (potvrda o radnom stažu iz koje je vidljivo da je kandidat radio na traženim poslovima, a ako ista ne dokazuje traženo, potrebno je, uz potvrdu, priložiti i potvrdu/izjavu poslodavca koja potvrđuje da je kandidat radio na poslovima rukovatelja odnosno ložača centralnog grijanja ili drugi dokaz o traženom)
* presliku domovnice, odnosno dokaza o državljanstvu
* dokaz o položenom vozačkom ispitu B kategorije
* uvjerenje o nekažnjavanju u smislu članka 106. Zakona o odgoju i obrazovanju u osnovnoj i srednjoj školi (ne starije od 30 dana).

Navedene isprave se prilažu u neovjerenoj preslici. Zaprimljenu dokumentaciju ne vraćamo kandidatima.

Na natječaj se mogu javiti kandidati oba spola, a izrazi koji se koriste u ovom natječaju za osobe u muškom rodu upotrijebljeni su neutralno i odnose se na muške i ženske osobe.

Kandidati koji ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17.), članka 48. f Zakona o zaštiti vojnih i civilnih invalida rata (Narodne novine, broj: 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03. i 148/13.) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13., 152/14. i 39/18.) dužni su u prijavi na natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu, te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužni su uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji (Narodne novine, broj: 121/17.) koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidati koji su pravodobno dostavili potpunu prijavu sa svim prilozima, odnosno ispravama i ispunjavaju uvjete iz natječaja bit će vrednovani u skladu s odredbama Pravilnika o načinu i postupku zapošljavanja u OŠ Sv. Filip i Jakov koji je dostupan na web stranici Škole: [<http://www.os-svetifilipijakov.skole.hr/>](http://os-zadarski-otoci-zd.skole.hr/natje_aji). Na mrežnoj stranice Škole objavit će se područja, način, mjesto i vrijeme održavanja postupka vrednovanja kandidata.

Prijavom na natječaj kandidat daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

**Rok za dostavu prijava** kandidata je 8 (osam) dana od dana objave natječaja na mrežnim stranicama i oglasnoj ploči Škole, te na mrežnim stranicama i oglasnoj ploči Hrvatskog zavoda za zapošljavanje.

**Prijave dostaviti na adresu:** OŠ Sv. Filip i Jakov, Ulica učiteljice Karmele Pelicarić Marušić 10, 23207 Sv. Filip i Jakov, s naznakom «za natječaj».

O rezultatima natječaja kandidati će biti obaviješteni putem mrežne stranice Škole nakon donošenja Odluke o izboru.

**Ravnateljica škole:**

**Gordana Kurtov, dipl.ing.**